钦定古今图书集成/历象汇编/乾象典/第015卷 > 《周礼》 > 《冬官》
## 钦定古今图书集成/历象汇编/乾象典/第015卷 > 《周礼》 > 《冬官》

《轮人》“凡斩毂之道，必矩其阴阳。阳也者，稹理而坚；阴
也者，疏理而柔。是故以火养其阴，而齐诸其阳，则毂虽敝不藃。”

〈疏〉此欲斩毂之时，先就树刻之记，识其“向日为阳、背日为阴”之处。必记之者，为后以火养其阴故也。毂若不以火养，炙阴柔之处，使坚与阳齐等，后以革鞔阴柔之处，木则疲减。革不著木，必有暴起。若以火养之，虽敝尽不藃暴也。

### 矢人水之以辨其阴阳夹其阴阳以设其比

〈订义〉赵氏曰：“阳竹轻清，阴竹重浊，然生而混成，不可辨也。惟水随物轻重，而应之以浮沉。”所以辨其阴阳者，欲以设其比，须使轻重均方可也。